als_Latn dik_Latn sag_Latn
Pronarët e ish-merkatos së Fierit, kundërshtojnë aksionin që nis sot për prishjen e kësaj godine në kuadër të projektit të parkut të madhë qëndror. Ata ngrenë pretendimin se godina shekullore e qytetit myzeqar ka vlera kulturore e historike për të shkuarën e qytetit të Fierit duke kërkuar kështu ruajtjen dhe restaurimin e saj. Janë 10 pronarë që kundërshtojnë këtë vendim të cilët deklarojnë se do e mbrojn me jetë dhe nuk do lejojnë prishjen e godinës. Ata kanë hasur probleme dhe te hipoteka pasi sipas tyre kjo e fundit nuk u jep as kopjen e certifikatës së pronësisë. Një nga pronarët e ish-merkatos tregon se e ka privatizuar objektin ne vitin 1991 dhe nuk do lejojë në ansjë mënyrë që ky objekt me vlera të mëdha historike për qytetin e Fierit të prishet për lulishte. Gjatë ditës së sotme pritet që të ndërhyjë Policia Bashkiake dhe Inspektoriati i Mbrojtjes së Territorit mbi ish-merkaton, godinë e ndërtuar 100 vjet më parë. /Citynews.al
als_Latn